smcproject/ml-wiki-sentences huggingface dataset:
ഷഹീബ്സദ അജിത് സിംഗ് നഗർ ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് സലാമത്പൂർ സ്ഥിതിചെയ്യുന്നത്.
സലാമത്പൂർ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് സലാമത്പൂർ ൽ 83 വീടുകൾ ഉണ്ട്.
ആകെ ജനസംഖ്യ 458 ആണ്.
ഇതിൽ 250 പുരുഷന്മാരും 208 സ്ത്രീകളും ഉൾപ്പെടുന്നു.
സലാമത്പൂർ ലെ സാക്ഷരതാ നിരക്ക് 78.6 ശതമാനമാണ്.
സലാമത്പൂർ ലെ 6 വയസ്സിനു താഴെയുള്ള കുട്ടികളുടെ എണ്ണം 51 ആണ്.
ഇത് സലാമത്പൂർ ലെ ആകെ ജനസംഖ്യയുടെ 11.14 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 170 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 149 പുരുഷന്മാരും 21 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 81.18 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 9.41 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
സലാമത്പൂർ ലെ 126  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 83 - - ജനസംഖ്യ 458 250 208 കുട്ടികൾ (0-6) 51 25 26 പട്ടികജാതി 126 72 54 പട്ടിക വർഗ്ഗം 0 0 0 സാക്ഷരത 78.6 % 58.89 % 41.11 % ആകെ ജോലിക്കാർ 170 149 21 ജീവിതവരുമാനമുള്ള ജോലിക്കാർ 138 120 18 താത്കാലിക തൊഴിലെടുക്കുന്നവർ 16 14 2 ഷഹീബ്സദ അജിത് സിംഗ് നഗർ ജില്ലയിലെ വില്ലേജുകൾ പുറത്തേക്കുള്ള കണ്ണികൾ ഷഹീബ്സദ അജിത് സിംഗ് നഗർ ജില്ലയിലെ വില്ലേജുകൾ അവലംബങ്ങൾ
സലാല ഇംഗ്ലീഷ് വിലാസം https://ml.wikipedia.org/wiki/Salalah
ഒമാൻ പ്രവിശ്യയായ ദോഫാറിന്റെ ഭരണസിരാകേന്ദ്രവും ആസ്ഥാനവുമാണ്‌ സലാല .
2005 ലെ കണക്ക് പ്രകാരം  ഇവിടുത്തെ ജനസംഖ്യ 178,469 ആണ്‌ .
സലാലയുടെ സ്ഥാനം അക്ഷാംശരേഖാംക്ഷം: 17°2′6″N 54°9′5″E﻿ / ﻿17.035°N 54.15139°E﻿ / 17.035; 54.15139 ഇടക്കാണ്‌.
ഒമാനിലെ രണ്ടാമത്തെ ഏറ്റവും വലിയ പട്ടണവും പരമ്പരാഗത ശക്തിദുർഗ്ഗവും സുൽത്താൻ ഖാബൂസ് ബിൻ സ‌ഈദിന്റെ ജന്മസ്ഥലവുമാണ്‌ സലാല.
ഒമാന്റെ തലസ്ഥാന നഗരിയായ മസ്കറ്റിൽ താമസിക്കുന്നതിനേക്കാൾ സുൽതാൻ കൂടുതലായും സലാലയിലാണ്‌ താമസിക്കാറ്.
എന്നാൽ സുൽതാൻ ഖാബൂസ് ഈ പ്രവണതയിൽ മാറ്റം വരുത്തി.
1970 ൽ അദ്ദേഹം ഭരണത്തിലേറിയതുമുതൽ മസ്കറ്റിലാണ്‌ ഖാബൂസ് താമസിക്കുന്നത്.
എങ്കിലും  പ്രാദേശിക നേതാക്കളേയും പ്രമുഖ വംശങ്ങളേയും സന്ദർശിക്കുന്നതിനായി അദ്ദേഹം ഇടക്കിടെ ഇവിടെ സന്ദർശിക്കാറുണ്ട്.
അറേബ്യൻ മണലാരണ്യത്തോട് വളരെയടുത്താണ്‌ സലാലയുടെ കിടപ്പെങ്കിലും വർഷത്തിൽ മിക്കപ്പോഴും സമശീതോഷ്ണ കാലാവസ്ഥയാണ്‌ ഇവിടെ.
തെക്കുപടിഞാറൻ മൺസൂൺ കാലവസ്ഥയാണ്‌ സലാലയിൽ അനുഭവപ്പെടാറ്.
ഈ കാലയളവ് (ജൂൺ അവസാനം മുതൽ സെപ്റ്റംബർ ആദ്യം വരെ) ഖരീഫ് സീസൺ എന്ന് അറിയപ്പെടുന്നു.
മൺസൂൺ ആസ്വദിക്കുന്നതിനും മേഖലയിലെ മറ്റു ഭാഗങ്ങളിൽ അനുഭവപ്പെടുന്ന കൊടും ഉഷ്ണത്തിൽ നിന്ന് രക്ഷപ്പെടുന്നതിനുമായി പേർഷ്യൻ ഗൾഫ് രാജ്യങ്ങളിൽ നിന്നുള്ള ജനങ്ങൾ ധാരാളമായി ഈ കാലത്ത് ഇവിടെയെത്താറുണ്ട്.
സലാല പട്ടണത്തിലെ ജനത്തിരക്ക് ഈ കാലത്ത് ഇരട്ടിയാവാറുണ്ട്.
ഖരീഫ് മേള പോലുള്ള വൈവിധ്യമാർന്ന പരിപാടികൾ ഈ കാലത്ത് സലാലയിൽ സംഘടിപ്പിക്കാറുണ്ട്.
ഏഷ്യൻ രാജ്യങ്ങളിൽ നിന്നുള്ള ധാരാളം പ്രവാസി സമൂഹങ്ങളുണ്ട് സലാലയിൽ.
പ്രധാനമായും ഇന്ത്യ , ശ്രീലങ്ക , പാകിസ്താൻ , ബംഗ്ലാദേശ് എന്നിവിടങ്ങളിൽ നിന്നാണ്‌ അവ.
മലയാളി പ്രവാസികളും ധാരാളാമായുണ്ട്.
കേരളത്തോട് സമാനതയുള്ള കലാവസ്ഥയായതിനാൽ കേരളത്തിൽ വളരുന്ന മിക്ക ഫല വൃക്ഷങ്ങളും ഇവിടെയും വളരുന്നു.
കേരളത്തിൽ നിന്നുള്ള റേഡിയോ പ്രക്ഷേപണങ്ങളും ഇവിടെ പലപ്പോഴും ലഭ്യമാവാറുണ്ട്.
അവലംബം പുറം കണ്ണികൾ Port of Salalah Salalah Free photos Archived 2008-09-04 at the Wayback Machine .
Salalah Free Zone Archived 2015-09-21 at the Wayback Machine .
Salalah’s Summer Monsoon Archived 2016-03-03 at the Wayback Machine .
Salalah - City of the Prophets Archived 2008-06-27 at the Wayback Machine .
FallingRain Map - elevation = 18m
സലിം അലി ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Salim_Ali_National_Park
ജമ്മു-കശ്മീരിലെ ശ്രീനഗറിൽ സ്ഥിചെയ്തിരുന്ന ദേശീയോദ്യാനമായിരിന്നു സലിം അലി ദേശീയോദ്യാനം .1986 ൽ നിലവിൽവന്ന ഈ സംരക്ഷിതപ്രദേശത്തിൻറെ വിസ്തൃതി 9.07 ച.
പ്രസസ്ത ഇന്ത്യൻ പക്ഷിശാസ്ത്രജ്ഞനായ സലിം അലിയുടെ സ്മരണാർത്ഥമാണ് ഈ ദേശീയോദ്യാനത്തിന് പേര് നൽകിയിരിക്കുന്നത്.
പിന്നീട് 1998 നും 2001 നും ഇടയിൽ അന്നത്തെ കശ്മീർ മുഖ്യമന്ത്രിയായിരുന്ന ഫാറൂഖ് അബ്ദുല്ല ഈ ദേശീയോദ്യാനത്തെ ഒരു ഗോൾഫ് മൈതാനമാക്കി മാറ്റി.
അതിനായി സംരക്ഷിതപ്രദേശത്തുനിന്നും ഏകദേശം നാലായിരത്തോളം മരങ്ങൾ മുറിച്ചുമാറ്റിയത് ഏറെ വിവാദങ്ങൾക്ക് വഴിവച്ചിരിന്നു.
ഹംഗുൽ , മസ്ക് ഡീയർ , ഹിമാലയൻ ബ്ലാക്ക് ബീയർ , പുള്ളിപ്പുലി , ഹിമാലയൻ സെറോ , 70 ഇനം പക്ഷികൾ, പാരഡൈസ് ഫ്ലൈക്യാച്ചർ , ഹിമാലയൻ മൊണാൽ , ഹിമാലയൻ സ്നോകോക്ക് എന്നിവയുൾപ്പെടെയുള്ള വന്യജീവികൾ ഈ പാർക്കിൽ ഉണ്ടായിരുന്നു.
സലാഹുദ്ദീൻ അയ്യൂബി ഇംഗ്ലീഷ് വിലാസം https://ml.wikipedia.org/wiki/Saladin
സിറിയയുടേയും ഈജിപ്റ്റിന്റെയും സുൽത്താനായിരുന്നു സലാഹുദ്ദീൻ യൂസുഫ്‌ ഇബ്നു അയ്യൂബ് ( അറബി :صلاح الدين يوسف ابن أيوب‎) അഥവാ സലാദിൻ .
കുർദ് വംശജനായ അദ്ദേഹം ഇന്നത്തെ ഇറാക്കിലെ തിക്‌രീതിൽ ക്രിസ്തുവർഷം 1137—1138 ൽ ആണ് ജനിച്ചത്.
ഇദ്ദേഹത്തെ മുസ്‌ലിംകളുടെ ഒരു പ്രധാന രാഷ്ട്രീയ, സൈനിക നേതാവായി കണക്കക്കുന്നു.
അയ്യൂബി രാജവംശത്തിന്റെ സ്ഥാപകനായ അദ്ദേഹം 1174 മുതൽ 1193 വരെ ഭരണം നടത്തി.
മുസ്‌ലിം സൈന്യത്തെ ഏകീകരിച്ചതിനും ജെറുസലേം തിരിച്ചുപിടിച്ചതിനുമാണ് ഇദ്ദേഹം പ്രധാനമായും അറിയപ്പെടുന്നത് .
ജീവ രേഖ ഈജിപ്ത് മിലിട്ടറി മ്യൂസിയത്തിലെ സലാഹുദ്ദിൻ പ്രതിമ കൈറോ
എ ഡി  1137 ഇറാഖിലെ തിക്രീത്തിലായിരുന്നു സ്വലാഹുദ്ദീൻറെ ജനനം.
സൈനിക നേതാവും തിക്‌രീത് കോട്ടയുടെ അധിപനുമായിരുന്ന അയ്യൂബ് ഇബ്നു ശാദി ആണ് അദ്ദേഹത്തിന്റെ പിതാവ്.
അബ്ബാസിയാ ഖിലാഫത്തിൻറെ പ്രവിശ്യാ ഗവർണറായിരുന്ന അദ്ദേഹം നജ്മുദ്ദീൻ (മത നക്ഷത്രം) എന്നാണറിയപ്പെട്ടിരുന്നത്.
ഇമാമുദീൻ സെങ്കിയുടെ സാമ്രാജ്യ വികസനങ്ങൾക്കു ചുക്കാൻ പിടിച്ച നജ്മുദ്ദീൻറെ പാതയിൽ തന്നെയായിരുന്നു മകൻ സലാഹുദ്ദീനും സഞ്ചരിച്ചിരുന്നത്.
സെങ്കിയുടെ പിന്തുടർച്ചാവകാശി നൂറുദ്ദീനുമായി ബാല്യകാല സൗഹൃദം ഉണ്ടായിരുന്ന സലാഹുദ്ദീൻ സെങ്കിദ് രാജവംശ വ്യാപനത്തിനായി നൂറുദ്ദീന് മഹ്മൂദ് സങ്കിയുടെ കൂടെ സൈന്യാധിപൻ, ഗവർണർ എന്നീ തസ്തികളിൽ പ്രാഗല്ഭ്യം തെളിയിച്ചു .
1174 ഇൽ നൂറുദ്ദീൻറെ മരണാന്തരം ആഭ്യന്തര യുദ്ധത്തിൽ ഏർപ്പെട്ട സെങ്കിദ് അവകാശികളിൽ നിന്നും, യൂറോപ്പ് യുദ്ധ പ്രഭുക്കന്മാരിൽ നിന്നും സിറിയയിലെയും ഈജിപ്തിലെയും ഭരണം സലാഹുദ്ദീൻ പിടിച്ചെടുത്തു.
പ്രസിദ്ധമായ രണ്ട്, മൂന്ന് കുരിശു യുദ്ധത്തിൽ മുസ്‌ലിം സൈന്യത്തെ നയിച്ചത് സലാഹുദ്ദീൻ ആയിരുന്നു.
രണ്ടാം കുരിശ് യുദ്ധത്തിൽ ജെറുസലം സലാഹുദ്ദീൻറെ നേതൃത്വത്തിലുള്ള മുസ്ലിം സൈന്യം കീഴടക്കി.
ജെറുസെലം  ആക്രമണം ഗൈ രാജാവും സലാഹുദീനും ഹിത്ത്വീൻ യുദ്ധ ശേഷം
സലാഹുദ്ദീനും, ജെറുസലം രാജാവ് ബാൾഡ്വിനും തമ്മിൽ ആക്രമണ വിരുദ്ധ ഉടമ്പടി ഉണ്ടാക്കിയിരുന്നു എന്നാൽ ദേവാലയ യോദ്ധാക്കളിലെ പ്രമുഖ പ്രഭു ആയിരുന്ന റെയ്നോൾഡ് (റെയ്നാൾഡ്  ഓഫ് ഷാത്തിലിയൻ) ഇത് പല വട്ടം ലംഘിക്കുകയുണ്ടായി.
1182-ൽ മുഹമ്മദ് നബിയുടെ മദീനയിലെ സമാധി മന്ദിരം തകർക്കാൻ സേനയെ അയച്ചതിനെ തുടർന്നും, മുസ്ലിം തീർത്ഥാടക സംഘത്തെ ആക്രമിച്ചു കൊന്നതിൻറെ പേരിലും റെനോൾഡിനെ വധിക്കാനായി കറക് ആക്രമണത്തിന് മുതിർന്ന സലാഹുദ്ദീൻ ജെറുസലം രാജാവായ ബാൾഡ്വിൻ നാലാമൻറെ അഭ്യർത്ഥന മാനിച്ചു യുദ്ധം ചെയ്യാതെ തിരിച്ചു പോയി.
ബാൾഡ്വിൻ  നാലാമൻ മരണപ്പെട്ടതിനെ തുടർന്ന് തടവിൽനിന്നും മോചിതനായ റെയ്നോൾഡ് 1186-ൽ ഹജ്ജ് സംഘത്തെ ആക്രമിച്ചു കൊലപ്പെടുത്തുകയും സ്ത്രീകളെ മാനഭംഗത്തിനിരയാക്കുകയും ചെയ്തതോടെ സലാഹുദ്ദീൻ ജെറുസലം ആക്രമണത്തിന് കോപ്പു കൂട്ടി.
ബലാത്സംഗം ചെയ്പ്പെട്ടു കൊല്ലപ്പെട്ടവരിൽ സലാഹുദ്ദീൻറെ  സഹോദരിയുമുണ്ടായിരുന്നുവെന്നു കരുതപ്പെടുന്നു.
എന്നാൽ സഹോദരിയെ കാവൽ ഭടന്മാർ രക്ഷിച്ചിരുന്നുവെന്ന അഭിപ്രായവുമുണ്ട്.
1187 ജൂലൈ നാലിന് ഹിത്വീനിലെ ത്വബരിയ്യ മലചെരുവിൽ വെച്ച് (ഇന്നത്തെ ഇസ്രായേലിലെ ടൈബീരിയസ്) സലാഹുദീൻറെ സൈന്യവും, ജെറുസലം സൈന്യവും ഏറ്റുമുട്ടി.
സലാഹുദ്ദീൻ മുളഫർ കുക്ബുരി , മുളഫർ ഉമർ അസ്സദു ശാം , എന്നിവരായിരുന്നു അറബ് സൈന്യ നായകർ.
ജെറുസലം രാജാവ് ഗൈ ഓഫ് ലൂസിഗ്നൻ , റെയ്‌മോൻഡ്, സേനാപ്രഭു റെയ്നോൾഡ് എന്നിവരായിരുന്നു യൂറോപ്യൻ പട നേതൃത്യം വഹിച്ചിരുന്നത്.
അതി കഠിനമായ യുദ്ധത്തിൽ അറബ് സൈന്യം വിജയിച്ചു.
റെയ്നോൾഡ് അടക്കമുള്ള നിരവധി പ്രഭുക്കൾ  തടവുകാരായി പിടിക്കപ്പെട്ടു.
രാജാവായ ഗയ്ക്ക് അഭയം നൽകിയെങ്കിലും ആക്രമണങ്ങൾക്കു നേതൃത്വം നൽകിയ റെയ്നോൾഡ്ൻെറ തല സലാഹുദ്ദീൻ ന്നേരിട്ട് കൊയ്തു കൊണ്ട് സലാഹുദ്ധീൻ അയ്യൂബി പകരം വീട്ടി  .
തീർത്ഥാടക സംഘത്തെ ആക്രമിച്ച കുരിശ് സൈന്യത്തിലെ ഒരാളെ പോലും അവശേഷിപ്പിക്കാതെ മുഴുവനായും വാളിനിരയാക്കി.
സലാഹുദ്ദീന്റെ കാര്യസ്ഥൻ ഇമാമുദ്ദീൻ ആ സംഭവത്തെ ഇപ്രകാരം വിവരിക്കുന്നു.
ഹിത്വീൻ യുദ്ധ ശേഷം കുറ്റവാളികളെ ഗളഛേച്ഛദം ചെയ്യാൻ സുൽത്താൻ ഉത്തരവിട്ടു അതിനായി ഒരുക്കിയ പന്തലിൽ പണ്ഡിതരും, സൂഫികളും , സലാഹുദ്ദീനും, ഔലിയാക്കളും (മുസ്ലിം പുണ്യആത്മാക്കൾ) സന്നഹിതരായി ശിക്ഷ നടപ്പാക്കി".
യൂറോപ്യൻ സൈന്യത്തെ കീഴടക്കിയതോടെ അറബ് സൈന്യം അക്ക, നാസിറ, ഹൈഫ, നാബുൾസ്, യാഫ, ബൈറൂത്ത് , ബത്ലേഹം, റംല നഗരങ്ങൾ കൂടി പിടിച്ചെടുത്തു ജെറുസലം ലക്ഷ്യമാക്കി നീങ്ങി.
1187 സെപ്റ്റംബറിൽ സലാഹുദ്ദീൻ ജെറുസലം  ഉപരോധിക്കുകയും കോട്ടമതിൽ തകർത്തു വഴിയൊരുക്കുകയും ചെയ്തു.
സലാഹുദ്ദീൻറെ മുന്നേറ്റം തടയാൻ അവശേഷിച്ചിരുന്ന കുരിശ് സൈന്യം ബാലിയൻറെ (ബാലിയൻ ഓഫ് ഇബിലിൻ) നേതൃത്വത്തിൽ പ്രതിരോധിക്കാൻ ശ്രമിച്ചെങ്കിലും ഫലം കണ്ടില്ല.
പുണ്യ ഭവനങ്ങൾ തകരുമെന്നതിനാൽ പൂർണ്ണമായ ഒരു യുദ്ധത്തോട് സലാഹുദ്ദീന് താല്പര്യമില്ലായിരുന്നു.
ഉടമ്പടി പ്രകാരം  കീഴടങ്ങിയ കുരിശു യോദ്ധാക്കളോട് യാതൊരു വിധ പ്രതികാര നടപടികളും സലാഹുദ്ദീൻ സ്വീകരിച്ചില്ല യൂറോപ്യരായ കാതോലിക്ക് പോരാളികൾക്ക് അവരവരുടെ നാടുകളിലേക്ക് പോകാനും സ്വദേശീയരായ ഓർത്തഡോൿസ് വിഭാഗത്തിനും, ജൂതർക്കും.
മുസ്ലിങ്ങൾക്കും നഗരത്തിൽ താമസിക്കാനുമുള്ള അനുമതിയും നൽകി
ജെറുസലം അധീനതയിലായതോടെ ഒരു ചെറിയ ഖാൻഖാഹ് പണിത് സലാഹുദ്ദീൻ അവിടം താമസമാക്കി.
പർണ്ണശാലാ കവാടത്തിൽ അല്ലാഹ് , മുഹമ്മദ് , സലാഹുദ്ധീൻ എന്നാലേഖനം ചെയ്തു.
യൂറോപ്യർ കുതിരാലയമാക്കി മാറ്റിയിരുന്ന മസ്ജിദ് അഖ്സ വീണ്ടെടുത്ത് അദ്ദേഹം പ്രാർത്ഥന പുനരാരംഭിച്ചു.
ഖുദ്സ് വിമോചനം സലാഹുദ്ദീനിലൂടെ സാക്ഷാത്കരിക്കപ്പെടുമെന്ന പ്രവചനം നടത്തിയിരുന്ന സലാഹുദ്ദീൻറെ മാർഗ്ഗ ദർശിയും, ആധ്യാത്മിക ജ്ഞാനിയും , ഡമസ്കസ് ഖാളിയുമായിരുന്ന അലപ്പോയിലെ മുഹ്യുദ്ദീൻ ഇബ്നു അസ്സാക്കിയെ ആയിരുന്നു ജുമുഅഃ ഖുതുബ നിർവ്വഹിക്കാൻ ഏൽപ്പിച്ചത്.
1189ൽ ഇംഗ്ലണ്ട് രാജാവായ റിച്ചാർഡ് ഒന്നാമൻ ജെറുസലം കീഴടക്കാനുള്ള ശ്രമം നടത്തിയെങ്കിലും അത് പരാജയത്തിൽ കലാശിച്ചു.
അതിനെ തുടർന്ന് ഇനി യുദ്ധം ചെയ്യില്ലെന്ന റംല സന്ധിയിൽ ഇരു കൂട്ടരും ഒപ്പു വെച്ചു.
ബാലിയൻ ഓഫ് ഇബിലിൻ കീഴടങ്ങുന്നു വ്യക്തിത്വം, ഭരണം
ലോകം കണ്ട മികച്ച സൈന്യാധിപരിൽ ഒരാളും സാമ്രാജ്യ നായകനുമായിരുന്നെങ്കിലും ലോലഹൃദയനും, കാരുണ്യവാനും, നീതിമാനും, പ്രജാവാത്സലനുമായാണ് സലാഹുദ്ദീൻ ചരിത്രത്തിൽ അറിയപ്പെടുന്നത്.
യുദ്ധമുഖങ്ങളിലും രാജ്യങ്ങൾ കീഴടക്കുന്ന വേളകളിലും തദ്ദേശ വാസികൾക്കിടയിൽ ചെന്ന് വൃദ്ധരെയും സ്ത്രീകളെയും കുട്ടികളെയും സംരക്ഷിക്കാൻ അദ്ദേഹം താല്പര്യം കാട്ടിയിരുന്നു.
ക്രൂരമായ പ്രതികാര നടപടികൾ സ്വീകരിക്കാൻ അദ്ദേഹം തന്റെ പടയാളികളെ അനുവദിച്ചിരുന്നില്ല.
വിജയം നേടിയാൽ പിന്നെ കരുണയും ദയയും കാണിക്കും.
ബന്ധനസ്ഥരെ വിട്ടയക്കും.
അവരോട് വിട്ടുവീഴ്ച്ച കാണിക്കും സലാഹുദ്ദീൻറെ  കാരുണ്യത്തിനു ഏറ്റവും വലിയ തെളിവായി ഉദ്ധരിക്കപ്പെടുന്നത് ജെറുസലം കീഴടക്കലാണ്.
1099-ൽ  ജെറുസലം കീഴടക്കിയ യൂറോപ്യൻ സൈന്യം കൂട്ട കശാപ്പായിരുന്നു  നഗരത്തിൽ നടത്തിയിരുന്നത് രണ്ടു ദിവസം കൊണ്ട് ഏകദേശം  നാല്പതിനായിരം അറബികളെയാണ് അവർ കൊന്നു തള്ളിയത് കാത്തലിക്ക് അല്ലാത്ത ക്രിസ്തു മത വിശ്വാസികളും, യഹൂദരും പാശ്ചാത്യ വാളിൻറെ രുചി അറിഞ്ഞു.
മൃതദേഹങ്ങളുടെയും ചോരച്ചാലുകളുടെയും ഇടയിലൂടെ കുതിരകൾക്കു നീന്താൻ പോലുമായില്ലെന്നു കുരിശ്  യോദ്ധാക്കൾ തന്നെ സാക്ഷ്യം വഹിച്ചിട്ടുണ്ട്.
സ്ത്രീകളെ ബലാൽക്കാരം ചെയ്യുകയും, ദേശ നിവാസികളെ അടിമകളാക്കുകയും ചെയ്തിരുന്നു.
എന്നാൽ സലാഹുദ്ദീൻ ജെറുസലം കീഴടക്കിയപ്പോൾ യാതൊരു വിധ പ്രതികാര നടപടികളും സ്വീകരിച്ചില്ല.
യൂറോപ്യരെ അവരുടെ നാടുകളിലേക്ക് തിരിച്ചു പോകാൻ അനുവദിക്കുകയും, നിർധരരായ യുദ്ധ കുറ്റവാളികളിലെ പലരുടെയും പിഴ സലാഹുദ്ദീനും സഹോദരനും സ്വയം അടച്ചു തീർക്കുകയുമുണ്ടായി.
ടയറിലേക്കുള്ള യാത്രയിൽ പത്രിയാർക്കീസ് ഹെർക്കുലീസടക്കമുള്ളവരുടെ സ്വത്തു വകകൾ സംരക്ഷിക്കാനായി ആയുധ ധാരികളായ പ്രതേക അനുചര സംഘത്തെയും അദ്ദേഹം നിയോഗിച്ചു കൊടുത്തു.
യുദ്ധ മുഖത്തെ എതിരാളികളായിട്ടും രോഗാതുരനായ ബോൾഡ്വിൻ നാലാമനും, കിംഗ് റിച്ചാർഡിനും വൈദ്യന്മാരെയും, രോഗ ശുശ്രൂഷക്കായി പഴങ്ങളും അയച്ചു കൊടുത്തതും, യുദ്ധത്തിനിടയിൽ  റിച്ചാർഡിനു   കുതിര നഷ്ടപ്പെട്ടപ്പോൾ യുദ്ധം നിർത്തി പകരം രണ്ടു കുതിരകളെ നൽകിയതിനു ശേഷം യുദ്ധം പുനഃരാരംഭിച്ചതും, ചരിത്ര പ്രസിദ്ധമായ സലാഹുദ്ദീൻ - റിച്ചാർഡ് കത്തെഴുത്തും സലാഹുദ്ദീൻറെ മാനവികതയ്ക്കു മറ്റൊരു തെളിവത്രെ.
സലാഹുദ്ധീൻറെ സ്വഭാവ നൈർമല്യത്തിൽ സന്തുഷ്ടി പൂണ്ട കിംഗ് റിച്ചാർഡ് സഹോദരി ജോൻ രാജകുമാരിയെ സലാഹുദ്ധീൻറെ സഹോദരനായി വിവാഹാഭ്യർത്ഥന നടത്തിയിരുന്നു.
മത പാശ്ചാത്തലം
ആത്മീയതയോടും മത വിജ്ഞാനത്തോടുമുള്ള സലാഹുദ്ദീൻറെ അഭിനിവേശവും പ്രസ്താവ്യമാണ്.
തികഞ്ഞ മതഭക്തനായ അദ്ദേഹം പ്രശസ്തനായ സൂഫി സന്യാസി ശൈഖ് അബ്ദുൽ ഖാദിർ കൈലാനിയുടെ അനുചരനായിരുന്നു.
കൈലാനിയുടെ ആധ്യാത്മിക സരണി ഖാദിരിയ്യ മാർഗ്ഗമായിരുന്നു സലാഹുദ്ദീൻ  സ്വീകരിച്ചിരുന്നത് .
അയ്യൂബി സൈന്യത്തിൽ ഭൂരിഭാഗവും ഖാദിരിയ്യ, നിസ്സാമിയ്യ സൂഫികളായിരുന്നു.
അമ്പതു ശതമാനത്തിലേറെ പടയാളികൾ ഖാദിരിയ്യ സൂഫികളായിരുന്നുവെന്ന് പറയപ്പെടുന്നു.
തമ്പുകളിലും, സാവിയകളിലും താമസിച്ചു പരുപരുത്ത കമ്പിളി വസ്ത്രവും അണിഞ്ഞു നടക്കുന്ന പരിത്യാഗിയുടെ ജീവിതമായിരുന്നു അദ്ദേഹത്തിൻറെത്.
മരണപ്പെടുന്ന സമയം 14 ദിർഹമായിരുന്നു മിച്ച സമ്പാദ്യം.
ശാഫിഈ കർമ്മശാസ്ത്ര സരണിയോട് പ്രിയം കാട്ടിയ ഭരണാധികാരിയായിരുന്നു സ്വലാഹുദ്ദിൻ.
ഇക്കാരണത്താൽ ഷാഫിഇ പണ്ഡിതന്മാരെ ആയിരുന്നു അദ്ദേഹം മുഫ്തിമാരായി മിയമിച്ചിരുന്നത്.
ഇമാം ശാഫിഈയോടുള്ള ബഹുമാനാർത്ഥം സുല്ത്താൻ അദ്ദേഹത്തിൻറെ ശവ കുടീരത്തോടനുബന്ധിച്ചു വലിയ ദർഗ്ഗയും , മത പാഠശാലയും  പണിയുകയുണ്ടായി.
ഖുബ്ബതു ശാഫിഇ എന്നാണിതറിയപ്പെടുന്നത്.
അശ്അരി അഖീദക്കാരനായിരുന്ന സലാഹുദ്ദീൻ സൂഫികളെ കൈ അയച്ചു സഹായിച്ചിരുന്നു, ഈജിപ്തിൽ സൂഫികൾക്കായി വലിയ പർണ്ണശാല പണിതു നൽകുകയും ദർഗ്ഗകൾക്കും , മീലാദ് ഷരീഫിനും, മൗലിദുകൾക്കും ധന സഹായം നല്കുകയും ചെയ്തു.
നബിദിനം പൊതു ജനവൽക്കരിച്ചതിൽ സുൽത്താന്റെ സൈനാധിപൻ മുളഫ്ഫർ രാജാവ് സുപ്രധാന പങ്കു വഹിച്ചിട്ടുണ്ട്.
ഖുദ്സിൽ സലാഹുദ്ദീൻ നിർമ്മിച്ച സൂഫി ആശ്രമം
ഭരണത്തിൻറെ ഉന്നതിയിൽ സിറിയക്കും ഈജിപ്തിനും പുറമേ, ഹിജാസും, മെസപ്പൊട്ടോമിയയും, യമൻ , വടക്കൻ ആഫ്രിക്ക എന്നിവയുടെ ഭാഗങ്ങളും അയ്യൂബി ഭരണത്തിൻ കീഴിൽ വരികയുണ്ടായി.
രാജ്യത്തിൻറെ എല്ലാ മുക്കുമൂലകളിലും മതപാഠശാലകളും, സൂഫി പർണ്ണ ശാലകളും, നിയമ വിദ്യാലയങ്ങളും, തത്ത്വ-ഗോള ശാസ്ത്ര കലാലയങ്ങളും ആരംഭിച്ചു കൊണ്ട് മികച്ച വൈജ്ഞാനിക മുന്നേറ്റം സൃഷ്ട്ടിക്കാൻ അദ്ദേഹം ശ്രമിച്ചിരുന്നു .
സ്ത്രീകള്ൾക്ക് വിദ്യാഭ്യാസത്തോടൊപ്പം സൈനികപരിശീലനവും നൽകുന്ന പാഠ്യ പദ്ധതിയായിരുന്നു സലാഹുദ്ദീൻ കാഴ്ച വെച്ചത്.
ഭരണ സ്മാരകങ്ങളായി കൊട്ടാരങ്ങൾക്കു പകരം പള്ളികളും, ആശുപത്രികളും, ഖാൻഖാഹുകളും, കോട്ടകളും നിർമ്മിക്കാനും, കാർഷിക  മേഖലക്കായി ഉയർന്ന തലത്തിൽ ജലസേചന പദ്ധതികൾ ആസൂത്രണം ചെയ്യാനുമായിരുന്നു അദ്ദേഹം യത്നിച്ചിരുന്നത്.
സ്വലാഹുദ്ദീൻ നിർമ്മിച്ച ഖാൻഖാഹു സ്വലാഹിയ്യ, സാവിയതു ഖുത്നിയ്യ, സാവിയതുൽ  ജിറാഹിയ്യ എന്നീ പർണ്ണ ശാലകളും, മദ്രസ്സത്തുൽ  മൻഷഅ, ഖുൻസനിയ്യ, സ്വലാഹിയ്യ മൈമൂനിയ്യ തുടങ്ങിയ വിദ്യാലയങ്ങളും ഏറെ പ്രസിദ്ധി ആർജ്ജിച്ചവയായിരുന്നു.
1193 മാർച്ച് നാലിന് ഡമസ്കസിലാണ് സലാഹുദ്ദീൻ അന്തരിച്ചത്  സലാഹുദ്ദീൻറെ  അന്ത്യ സമയത്തെ കുറിച്ച് ഇമാമുദീൻ വിവരിക്കുന്നു.
അസുഖ ബാധിതനായ സലാഹുദ്ധീനെ കാണാൻ രാത്രി വൈകി ശൈഖ് ഇബ്നു സാക്കി വന്നു.
അത്തരം അസമയത്തു അദ്ദേഹം വരിക പതിവല്ലായിരുന്നു.
സലാഹുദ്ദീൻറെ അരികിലിരുന്നു ഖുർആൻ പാരായണം ചെയ്യാൻ അദ്ദേഹം കൽപ്പിച്ചു.
ശൈഖ് അബുൽ ജാഫർ ഖുർആൻ പാരായണമാരംഭിച്ചു.
പുലർച്ചയോടടുത്ത സമയം അവനാണ് നിങ്ങളുടെ ദൈവം അവനല്ലാതെ മറ്റൊരു ആരാധ്യൻ ഇല്ല എന്ന വചനം പാരായണം ചെയ്യവേ മിഴികൾ മെല്ലെ തുറന്നു സലാഹുദ്ദീൻ പറഞ്ഞു സത്യം സത്യവചനം ഉച്ചരിച്ചു അദ്ദേഹത്തിന്റെ കണ്ണുകൾ എന്നന്നേക്കുമായി അടഞ്ഞു.
സിറിയ ഉമയ്യദ്മോസ്കിലെ സലാഹുദ്ദീൻ ദർഗ്ഗയിൽ ആണ് അദ്ദേഹത്തിന്റെ സമാധി സ്ഥാനം നിലകൊള്ളുന്നത്.
ഡമാസ്കസിലെ പ്രധാന സന്ദർശന കേന്ദ്രമാണിവിടം.
സലാഹുദ്ദീൻറെ കല്ലറ കൂടുതൽ വായനയ്ക്ക്
പുറത്തേക്കുള്ള കണ്ണികൾ Saladin എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
| കിങ്ഡം ഓഫ് ഹെവൻ മൂവി | സലാഹുദ്ദിൻ ഡോക്യുമെൻറെറി Stanley Lane-Poole, "The Life of Saladin and the Fall of the Kingdom of Jerusalem", in "btm" format Rosebault Ch.
J. Saladin.
Prince of Chivalri De expugnatione terrae sanctae per Saladinum A European account of Saladin's conquests of the Crusader states.
(in Latin) Saladin: The Sultan and His Times, 1138–1193 Archived 2012-12-11 at Archive.is Richard and Saladin: Warriors of the Third Crusade അവലംബം ↑ cite book|last=Spevack|first=Aaron|title=The Archetypal Sunni Scholar: Law, Theology, and Mysticism in the Synthesis of Al-Bajuri|publisher=State University of New York Press|year=2014|isbn=978-1-4384-5371-2|page=44|origyear=2008 ↑ dr: Majid Irsan Al Kailani - Hakadza Zhahara Jilu Salh uddin Wa Hakadza Adat Al Quds ↑ H. A. R. Gibb , "The Rise of Saladin", in A History of the Crusades , vol.
1: The First Hundred Years ↑ Lyons, Malcolm Cameron.
Jackson, E. P. "Saladin. The Politics of the Holy War" Cambridge University Press.
ISBN 0 521 58562 7 , ↑ കറക് കുന്നിൽ വീണ്ടും ചോര പൊടിയുമ്പോൾ / മാധ്യമം ↑ Gabrieli, Francesco (1989), Arab Historians of the Crusades, Dorset Press, p. 138 ↑ National Geographic Mystery Files Season 2 Saladin ↑ Crusades’ Encyclopaedia Brittanica, Online edition, brittanica.com ↑ The Shade of Swords: Jihad and the Conflict Between Islam and Christianity - M.J Akbar pg 82 .
↑ http://aje.io/45vv%5Bപ്രവർത്തിക്കാത്ത+കണ്ണി%5D ↑ [The Crusades: An Arab Perspective - Part 3: Unification: Saladin and the Fall of Jerusalem | https://www.youtube.com/watch?v=yUD6Xjg88-U ] ↑ [Gesta Francorum or The Deeds of the franks and the other pilgrims to Jerusalem'. Trans. Rosalind Hill (London, 1962) p. 91] ↑ Michael D Hull: First Crusade: Siege of Jerusalem, June 1999, Military
History Magazine (www..historynet.com) ↑ David A Rausch: A Legacy of Hatred: Why Christians Must not forget the Holocaust, Chicago, 1984, Page 63.
↑ National Geographic Mystery Files Season 2 Saladin ↑ [August C Kery: The First Crusade: The Accounts of the eye witnessers and Participants.(Princeton London 1921) p. 261-62 ] ↑ Saladin Takes JerusalemTheHistoryTV/ https://www.youtube.com/watch?v=71LUlwXr_KM ↑ [Karen Armstong: Holy War (Macmillian. 1988) p. 185] ↑ National Geographic Mystery Files Season 2 Saladin ↑ James Reston Jr: Richard the Lionheart and Saladin in the third crusade, Harpswell, 2002 Page 358-378 ↑ Dr. Javid Iqbal-From Kashmir to Kurdistan-greaterkashmir magazine-Jun 29 2012- ↑ dr: Majid Irsan Al Kailani - Hakadza Zhahara Jilu Salh uddin Wa Hakadza Adat Al Quds ↑ maqrizi,khitat,|v,273- ↑ maqrizi,khitat,|v-163 ↑ suluk 65 ,Saladin in EgyptBy Yaacov Lēv pg133 ↑ frnkel y an ayyubi endowment document from jerusalem the waqf of al khanqa al salahiyya catedra-65-27/37 ↑ Francesco Gabrieli  Arab Historians of the Crusades (Routledge Revivals) page 148)
സലാർ ജം‌ഗ് മ്യൂസിയം ഇംഗ്ലീഷ് വിലാസം https://ml.wikipedia.org/wiki/Salar_Jung_Museum
ഇന്ത്യൻ സംസ്ഥാനമായ തെലങ്കാനയിലെ ഹൈദരാബാദ് നഗരത്തിൽ മുസി നദിയുടെ തെക്കേ കരയിലുള്ള ദാർ-ഉൽ-ഷിഫയിൽ സ്ഥിതിചെയ്യുന്ന ഒരു  മ്യൂസിയമാണ് സലാർ ജംഗ് മ്യൂസിയം .
ഇന്ത്യയിലെ പ്രധാനപ്പെട്ട മൂന്ന് ദേശീയ മ്യൂസിയങ്ങളിൽ ഒന്നാണിത്.
യഥാർത്ഥത്തിൽ സലാർ ജംഗ് കുടുംബത്തിന്റെ ഒരു സ്വകാര്യ കലാസമാഹാരമായിരുന്നു മ്യൂസിയത്തിലുള്ള എല്ലാ സൃഷ്ടികളും.
സലാർ ജംഗ് മൂന്നാമന്റെ മരണശേഷം ഇത് രാജ്യത്തിന് നൽകി.
1951 ഡിസംബർ 16 നാണ് ഇത് ഉദ്ഘാടനം ചെയ്തത്.
ജപ്പാൻ , ചൈന , ബർമ , നേപ്പാൾ , ഇന്ത്യ , പേർഷ്യ , ഈജിപ്ത് , യൂറോപ്പ് , വടക്കേ അമേരിക്ക എന്നിവിടങ്ങളിൽ നിന്നുള്ള ശിൽപങ്ങൾ , പെയിന്റിംഗുകൾ, കൊത്തുപണികൾ, തുണിത്തരങ്ങൾ, കൈയെഴുത്തുപ്രതികൾ, സെറാമിക്സ്, മെറ്റാലിക് ആർട്ടിഫാക്റ്റുകൾ, പരവതാനികൾ, ഘടികാരങ്ങൾ, ഫർണിച്ചറുകൾ എന്നിവയുടെ ശേഖരം ഇവിടെയുണ്ട്.
ലോകത്തിലെ ഏറ്റവും വലിയ മ്യൂസിയങ്ങളിലൊന്നാണിത്.
പരസ്പരം ബന്ധിച്ച മൂന്നു കെട്ടിടങ്ങളിലായി രണ്ടു നിലകളിൽ 38 ആർട്ട് ഗാലറികളിലായാണ് പ്രദർശിപ്പിച്ചിരിക്കുന്നത്.
ഈസ്റ്റേൺ ബ്ലോക്ക് (മിർ ലെയ്ക്ക് അലി ഖാൻ ഭവൻ), വെസ്റ്റേൺ ബ്ലോക്ക് (മിർ തുരാബ് അലി ഖാൻ ഭവൻ), ഇന്ത്യൻ ബ്ലോക്ക് എന്നിങ്ങനെയാണു പേരു നൽകിയിരിക്കുന്നത്.
ഗാലറികളിൽ ഭൂരിഭാഗവും (27 എണ്ണം) മ്യൂസിയത്തിന്റെ ഇന്ത്യൻ / സെൻട്രൽ ബ്ലോക്കിലാണ്.
മ്യൂസിയത്തിന്റെ വെസ്റ്റേൺ ബ്ലോക്കിൽ 7 ഗാലറികളും ഈസ്റ്റേൺ ബ്ലോക്കിൽ 4 ഗാലറികളുമുണ്ട്.
പ്രദർശനവസ്തുക്കൾക്കു പുറമേ സാലർ ജംഗ് മ്യൂസിയത്തിന്റെ ഏറ്റവും വലിയ പ്രത്യേകതകളിൽ ഒന്നാണ് ഇവിടുത്തെ ലൈബ്രറി.
അപൂർവമായ ചില ശേഖരങ്ങൾ സാലർ ജംഗ് ലൈബ്രറിയിൽ ഉണ്ട്.
8,000-ത്തിൽ അധികം കയ്യെഴുത്തുപ്രതികളും 60,000-ത്തിൽ അധികം അച്ചടിച്ച പുസ്തകങ്ങളുമുള്ള ലൈബ്രറി ലോകത്തിലെ ഏറ്റവും മികച്ച ലൈബ്രറികളിലൊന്നാണ്.
ശേഖരണത്തിന്റെ ഗുണനിലവാരം മറ്റ് ലൈബ്രറികളിൽ നിന്ന് ഇതിനെ മാറ്റി നിർത്തുന്നു.
ചിത്രങ്ങൾ മുൻ വശം ഫലകം രാജാരവി വർമ്മയുടെ ചിത്രം ചേര/ചോള കാലത്തെ നാണയം എഴുത്തോല അവലംബം ↑ ടൈംസ് ഓഫ് ഇന്ത്യ വാർത്ത ↑
സലാവിൻ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Salawin_National_Park
സലാവിൻ ദേശീയോദ്യാനം അല്ലെങ്കിൽ സാൽവീൻ ദേശീയോദ്യാനം തായ്‌ലാന്റിലെ ഉത്തരഭാഗത്തുള്ള ദേശീയോദ്യാനമാണ്.
ബർമ്മയുടെ അതിരിൽകിടക്കുന്ന ദേശീയൊദ്യാനമാണിത്.
721.52 ചതുരശ്രകിലോമീറ്റർ വിസ്തൃതിയുള്ള ഈ ദേശീയോദ്യാനത്തിലൂടെയാണ് സാല്വീൻ നദിയുടെ തായ് ഭാഗം ഒഴുകുന്നത്.
അവലംബം Salawin National Park എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഷട്ടർ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Shutter_(film)
ജോയ് മാത്യു രചനയും സംവിധാനവും നിർവ്വഹിച്ച് 2013-ൽ പുറത്തിറങ്ങിയ മലയാളചലച്ചിത്രമാണ് ഷട്ടർ .
കോഴിക്കോടിന്റെ പശ്ചാത്തലത്തിൽ അണിയിച്ചൊരുക്കിയ ഈ ചിത്രത്തിൽ ലാൽ , ശ്രീനിവാസൻ , വിനയ് ഫോർട്ട് , സജിത മഠത്തിൽ , റിയ സൈറ എന്നിവർ പ്രധാനവേഷങ്ങളിൽ അഭിനയിച്ചിരിക്കുന്നു.
അഭിനേതാക്കൾ ലാൽ – റഷീദ് ശ്രീനിവാസൻ – മനോഹരൻ വിനയ് ഫോർട്ട് – നന്മറയിൽ സുരൻ സജിത മഠത്തിൽ – വേശ്യ റിയ സൈറ – റഷീദിന്റെ മകൾ നിഷ ജോസഫ് – റഷീദിന്റെ ഭാര്യ അഗസ്റ്റിൻ പ്രേം കുമാർ വിജയൻ കാരന്തൂർ അപ്പുണ്ണി ശശി പുരസ്കാരങ്ങൾ കേരളസംസ്ഥാന ചലച്ചിത്രപുരസ്കാരം 2012 മികച്ച രണ്ടാമത്തെ നടി – സജിത മഠത്തിൽ പുറത്തേക്കുള്ള കണ്ണികൾ മലയാളസംഗീതം ഡാറ്റാബേസിൽ നിന്ന് ഷട്ടർ
ഷഡ്കാല പല്ലവി ഇംഗ്ലീഷ് വിലാസം https://ml.wikipedia.org/wiki/Shadkaala_pallavi
കർണ്ണാടക സംഗീതത്തിലെ അപൂർവമായ ഒരു ആലാപന രീതിയാണ്‌ ഷഡ്കാല പല്ലവി .
ഒരു ക്യതിയുടെ പല്ലവി ആറ് കാലങ്ങളിൽ പാടുന്നതാണീ രീതി.
പ്രസിദ്ധനായ സംഗീതജ്ഞൻ ഷഡ്കാല ഗോവിന്ദമാരാരെ വിഖ്യാതനാക്കിയതിൽ ഇങ്ങനെ ആറു കാലങ്ങളിൽ പാടാനുള്ള കഴിവായിരുന്നു .
ഷഡ്കാല നരസയ്യയും വിജയനഗരം വീണാവെങ്കിടനുമായിരുന്നു ഇങ്ങനെ പാടാൻ കഴിവുണ്ടായിരുന്ന രണ്ട് പേർ എന്നു കരുതപ്പെടുന്നു.
പ്രസിദ്ധ സംഗീത സംവിധായകൻ  ആയ ജി. ദേവരാജൻ ഏറെ നാളത്തെ ഗവേഷണത്തിനും പരിശ്രമത്തിനും ശേഷം ആറ് കാലങ്ങളിൽ പാടാവുന്ന തരത്തിൽ 150 ഓളം പല്ലവികൾ ചിട്ടപ്പെടുത്തുകയുണ്ടായി.
ചതുരശ്രം മൂന്ന് കാലം ,തിശ്രം മൂന്ന് കാലം ഇങ്ങനെ ആറു കാലം പാടുക എന്ന രീതിയാണ്‌ ജി. ദേവരാജൻ അവലംബിച്ചത്.
ജി. ദേവരാജന്റെ 75 ആം ജന്മദിനാഘോഷം സംബന്ധിച്ച് എറണാകുളം ഫൈൻ ആർട്സ് സൊസൈറ്റി ഹാളിൽ വെച്ച് 2002 സെപ്തംബർ 27 ആം തീയതി രാവിലെ പത്ത് മണിക്ക്   ഷഡ്കാല പല്ലവിയുടെ ആദ്യത്തെ അവതരണം നടന്നു.
മാവേലിക്കര പ്രഭാകര വർമ്മയും മാവേലിക്കര സുബ്രഹ്മണ്യനും ചേർന്നാണ്‌ ഇതു അവതരിപ്പിച്ചത്.
അവലംബം ↑ ജി.ദേവരാജൻ:സംഗീതത്തിന്റെ രാജശില്പി : പെരുമ്പുഴ ഗോപാലക്യഷ്ണൻ,ഒലിവ് പബ്ലിക്കേഷൻസ് പ്രൈ.
ലിമി.
(പേജ്:235) ↑ ജി.ദേവരാജൻ:സംഗീതത്തിന്റെ രാജശില്പി : പെരുമ്പുഴ ഗോപാലക്യഷ്ണൻ,ഒലിവ് പബ്ലിക്കേഷൻസ് പ്രൈ.
(പേജ്:236) പുറംകണ്ണികൾ
ഷഡ്വിധമാർഗ്ഗിണി ഇംഗ്ലീഷ് വിലാസം https://ml.wikipedia.org/wiki/Shadvidamargini
കർണാടക സംഗീതത്തിലെ 46ആം മേളകർത്താരാഗമാണ് ഷഡ്വിധമാർഗിണി .
ലക്ഷണം,ഘടന ആരോഹണം സ രി1 ഗ2 മ2 പ ധ2 നി2 സ അവരോഹണം സ നി2 ധ2 പ മ2 ഗ2 രി1 സ ജന്യരാഗങ്ങൾ
പ്രധാനപ്പെട്ട ജന്യരാഗം തിവ്രവാഹിനി ആണ് കൃതികൾ കൃതി കർത്താവ് അന്തരംഗ ഭക്തി കോടീശ്വര അയ്യർ ഹൈമവതിം ഭജ ബാലമുരളീകൃഷ്ണ എപ്പോതു അരുൾവായ് ലക്ഷമണൻ പിള്ളൈ അവലംബം
ഷട്ടർ വേഗത ഇംഗ്ലീഷ് വിലാസം https://ml.wikipedia.org/wiki/Shutter_Speed വിവിധ ഷട്ടർ സ്പീഡുകളിൽ പകർത്തിയിരിക്കുന്ന ഒരു വെള്ളച്ചാട്ടത്തിന്റെ ദൃശ്യം ഷട്ടർ വേഗത ഡയൽ കാണാം മോഷൻ ബ്ലർ ചിത്രം 30 സെക്കന്റ് ഷട്ടർ വേഗത ഉപയോഗിച്ചുള്ള തെരുവിന്റെ രാത്രി ചിത്രം മൂന്നു വ്യത്യസ്ത ഷട്ടർ വേഗത ഉപയോഗിചു പകർത്തിയിട്ടുള്ള പിൻ വീലിന്റെ ചിത്രം
ഛായാഗ്രഹണത്തിൽ എത്ര സമയം ഛായാഗ്രാഹിയുടെ ഷട്ടർ തുറന്നിരിക്കും എന്നത് സൂചിപ്പിക്കാൻ ഷട്ടർ വേഗത എന്ന പദം ഉപയോഗിക്കുന്നു.
ഷട്ടർ വേഗത കുറയും തോറും കൂടുതൽ പ്രകാശം ഫിലിമിൽ/ഛായാഗ്രഹണ സെൻസറിൽ പതിക്കുന്നു.
ഷട്ടർ സ്പീഡിന്റെ വിലയിലെ വ്യത്യാസങ്ങൾ ചലിക്കുന്ന വസ്തുക്കളുടെ ഛായാഗ്രഹണത്തിൽ വളരെ പ്രാധാന്യമർഹിക്കുന്നു ആമുഖം
ഒരു ഫോട്ടോ എടുക്കുമ്പോൾ എത്ര സമയം ഷട്ടർ തുറന്നിരിക്കും എന്നതിനെ വിവക്ഷിക്കാനാണ് ഷട്ടർ വേഗത ഉപയോഗിക്കുന്നത്.
ലെൻസിന്റെ അപ്പെർച്വർ മൂല്യാങ്കവും ഷട്ടർ വേഗതയുടെ മൂല്യാങ്കവും കൂടിച്ചേർന്നാണ് എത്ര പ്രകാശം സെൻസറിൽ/ഫിലിമിൽ പതിക്കും എന്നു കണക്കാക്കുന്നത്.
ഈ പതിക്കുന്ന പ്രകാശത്തിനെ എക്സ്പോഷർ എന്ന പദം കൊണ്ട് വിവക്ഷിക്കുന്നു.
എക്സ്പോഷർ അളക്കുന്നത് എക്സ്പോഷർ വാല്യു (EV)എന്ന ഏകകം ഉപയോഗിച്ചാണ്.
വിവിധ ഷട്ടർ വേഗതയും അപ്പെർച്വെർ വലിപ്പവും ഉപയോഗിച്ച് ഒരേ എക്സ്പോഷർ വാല്യു ഉണ്ടാക്കാൻ സാധിക്കും.
ഷട്ടർ വേഗത പകുതി ആക്കിയാൽ എക്ഷ്പോഷർ വില ഇരട്ടി(+1 EV) ആകും.
അപ്പെർച്വറിന്റെ എഫ് വില പകുതി ആക്കിയാൽ എക്സ്പോഷർ 2 ഇരട്ടി(+2 EV)ആവുന്നു.
അതായത് 1/250 സെക്കന്റ് ഷട്ടർ സ്പീഡും എഫ്/8 അപ്പെർച്വറും കൂടി തരുന്ന അതേ എക്സ്പോഷർ 1/125 സെക്കന്റ് ഷട്ടർ സ്പീഡിനും എഫ്/11 അപ്പെർച്വെർ വാല്യുവിനും കൂടി തരാൻ കഴിയും.
എക്സ്പോഷറിൽ വരുത്തുന്ന മാറ്റങ്ങൾ കൂടാതെ ഷട്ടർ വേഗത ചലിക്കുന്ന വസ്തുക്കൾ ചിത്രത്തിൽ എങ്ങനെ പതിയുന്നു എന്നതിനെയും സ്വാധീനിക്കുന്നു.
വേഗതയിൽ ചലിക്കുന്ന വസ്തുക്കളെ ഫ്രീസ് ചെയ്യാൻ ചെറിയ ഷട്ടർ വേഗത വില ഉപയോഗിക്കുന്നു, ഉദാഹരണം കായിക മത്സരങ്ങളുടെ ഛായാഗ്രഹണം.
വലിയ ഷട്ടർ വേഗത വിലകൾ ഉപയോഗിച്ച് മോഷൻ ബ്ലർ ചിത്രങ്ങൾ സൃഷ്ടിക്കുന്നു.
ഇതും കാണുക അപ്പെർച്വർ എഫ് സംഖ്യ അവലംബം ↑ {{ cite book }} : | edition= has extra text ( help ) ; Explicit use of et al. in: | editor= ( help )
ഷഡ്പദ പരാഗണം ഇംഗ്ലീഷ് വിലാസം https://ml.wikipedia.org/wiki/Entomophily ഒരു പുഷ്പത്തെ പരാഗണം ചെയ്യുന്ന തേനീച്ച കൂമ്പോളയിൽ പൊതിഞ്ഞ സൈനിക വണ്ട്
എന്റെമൊഫില്ലി ഷട്പദപരാഗണം പരാഗണത്തിന്റെ ഒരു രീതിയാണ്.
സപുഷ്പികളിൽ പ്രത്യേകിച്ച് വളരെ സാധാരണമായ ഈ രീതി എന്നാൽ പുഷ്പങ്ങളിലാത്തവയിലും നിലവിലുണ്ട്.
പ്രാണികളാൽ പരാഗണം നടത്തുന്ന പുഷ്പങ്ങൾ സാധാരണയായി തിളക്കമുള്ള നിറങ്ങളാൽ പരസ്യം ചെയ്യുന്നു, ചിലപ്പോൾ വ്യക്തമായ പാറ്റേണുകളും  (തേൻ ഗൈഡുകൾ) തേനും അധികം പ്രതിഫലമായി ഉണ്ടാകും.
അവയ്ക്ക് ആകർഷകമായ സുഗന്ധമുണ്ടാകാം, അത് ചില സന്ദർഭങ്ങളിൽ പ്രാണികളുടെ ഫെറോമോണുകളെ അനുകരിക്കുന്നു .
തേനീച്ചയെപ്പോലുള്ള പ്രാണികളുടെ പരാഗണം നടത്തുന്നവർക്ക് തേൻ എടുക്കാൻ വായയിൽ അവയവങ്ങ  നാക്കുകയോ വലിക്കുകയോ ചെയ്യാൻപാകത്തിൽ  ഇതിന്  അവയവം രൂപപ്പെട്ടിട്ടുണ്ട് പരാഗണ സ്വഭാവവും പുഷ്പങ്ങളുടെ പരാഗണ പ്രക്രിയയും വികസിപ്പിക്കുന്നതിൽ പ്രാണികളുടെയും പൂച്ചെടികളുടെയും സഹവർത്തിത്വം ആവശ്യമാണ്, ഇത് രണ്ട് ഗ്രൂപ്പുകൾക്കും ഗുണം ചെയ്യും.
പുല്ലുകൾ പോലുള്ള പൂച്ചെടികൾ ഉൾപ്പെടെ പല സസ്യങ്ങളും പകരം കാറ്റ് പോലുള്ള മറ്റ് സംവിധാനങ്ങളാൽ പരാഗണം നടത്തുന്നു .
സഹവർത്തിത്വം ആൻജിയോസ്‌പെർമിൻറെ പ്രാണികൾ പരാഗണം നടത്തുന്ന പുഷ്പങ്ങൾ പ്രാണികളോട് സ്വയം പരസ്യം ചെയ്യുന്നതിന് ശോഭയുള്ള നിറങ്ങളും വരകളുള്ള പാറ്റേണുകളും പോലുള്ള സൂചനകളുടെ സംയോജനമാണ് ഉപയോഗിക്കുന്നത്.
അവ വണ്ടുകൾ ബീജസങ്കലനം നടത്തുന്നു.
പ്രാണികളുടെ പരാഗണത്തെ വണ്ടുകൾ നയിച്ചതായി തോന്നുന്നു, തുടർന്ന് ഈച്ചകളും.